pythainlp/thai-wiki-dataset-v3 huggingface dataset:
บรรทัดฐานเอกราชของคอซอวอ

เมื่อวันที่ 17 กุมภาพันธ์ พ.ศ. 2551 สมัชชาของคอซอวอ ซึ่งขณะนั้นเป็นจังหวัดหนึ่งของประเทศเซอร์เบียภายใต้การอารักขาของสหประชาชาติ ได้ทำการประกาศเอกราช หลังจากนั้น คอซอวอได้รับการรับรองเป็นรัฐเอกราชจากสหรัฐ ตุรกี แอลเบเนีย ออสเตรีย เยอรมนี อิตาลี ฝรั่งเศส สหราชอาณาจักร ไต้หวัน และรัฐอื่น ๆ จำนวนมาก เรื่องนี้นำไปสู่ประเด็นถกเถียงระหว่างประเทศ ว่าการประกาศเอกราชฝ่ายเดียวของคอซอวอนั้น ถือเป็นบรรทัดฐานในกฎหมายระหว่างประเทศ หรือเป็นเพียงกรณีเฉพาะ การที่คอซอวอได้รับการรับรองจากประเทศสมาชิกสหประชาชาติถึง 97 ประเทศ จาก 193 ประเทศ ถือเป็นแรงบันดาลใจให้กับขบวนการแบ่งแยกดินแดนในหลายประเทศ
มีองค์กรและรัฐที่ไม่ได้รับการรับรองอย่างน้อย 70 กลุ่ม ที่อ้างถึงบรรทัดฐานคอซอวอเพื่อที่จะบรรลุเป้าหมายของตน อับคาเซียและเซาท์ออสซีเชียได้เรียกร้องอีกครั้งให้มีการยอมรับอำนาจอธิปไตยของตน เอกราชของคอซอวอยังนำไปสู่ความตึงเครียดในประเทศบอสเนียและเฮอร์เซโกวีนา โดยสาธารณรัฐเซิร์ปสกาได้ยับยั้งการรับรองคอซอวอ และขู่ว่าจะประกาศตนเป็นเอกราชเสียเอง
สาธารณรัฐไครเมียประกาศเอกราชจากประเทศยูเครนเมื่อ 11 มีนาคม พ.ศ. 2557 โดยอ้างถึงบรรทัดฐานคอซอวอ ไครเมียได้ถูกผนวกเข้ากับรัสเซีย ภายใต้การนำของประธานาธิบดีวลาดีมีร์ ปูติน ในสัปดาห์ต่อมา อย่างไรก็ตาม ปูตินปฏิเสธที่จะให้การรับรองคอซอวอ
การรับรองสถานะของรัฐทางตะวันออกของยูเครนที่แยกตัวออกไป โดยรัฐบาลของปูตินเมื่อ 21 กุมภาพันธ์ พ.ศ. 2565 และการรุกรานยูเครนที่ตามมา ล้วนแต่ทำภายใต้บริบทของบรรทัดฐานคอซอวอ อย่างไรก็ตาม จนถึงเดือนเมษายน พ.ศ. 2565 รัสเซียยังคงไม่รับรองคอซอวอ
== ดูเพิ่ม ==
สงครามยูโกสลาเวีย
การกำหนดการปกครองด้วยตนเอง
การลงประชามติแยกเป็นเอกราช
== อ้างอิง ==
ประเทศคอซอวอ
ผลที่ตามมาหลังสงครามเย็น
การรับรองสถานะทางการทูต
ภูมิรัฐศาสตร์
ทฤษฎีความสัมพันธ์ระหว่างประเทศ
การแบ่ง (การเมือง)
ทฤษฎีการเมือง
การแบ่งแยกดินแดน
TOLES

Test of Legal English Skills (TOLES; การทดสอบทักษะภาษาอังกฤษทางกฎหมาย) เป็นชุดการสอบภาษาอังกฤษทางวิชาชีพเชิงปฏิบัติสำหรับนักกฎหมายและนักศึกษากฎหมาย ข้อสอบ TOLES นั้นออกโดยบริษัท Global Legal English ซึ่งเป็นสมาชิกของแผนกระหว่างประเทศของสมาคมกฎหมายอังกฤษและเวลส์ ซึ่ง TOLES ได้รับการออกแบบให้เป็นข้อสอบภาษาอังกฤษด้านกฎหมายสำหรับผู้ประกอบอาชีพ มากกว่าจะเป็นข้อสอบที่สร้างหรือจัดทำขึ้นสำหรับผู้ศึกษาเชิงวิชาการ การสอบ TOLES ไม่ได้กำหนดไว้อย่างเป็นทางการในกรอบอ้างอิงสมรรถนะด้านภาษาแห่งสหภาพยุโรป (Common European Framework of Reference for Languages) เนื่องจากเนื้อหาทางกฎหมายของข้อสอบนั้นเกินกว่าการวัดความรู้ภาษาอังกฤษทั่วไป
== การสอบ TOLES ==
การสอบ TOLES เริ่มขึ้นในปี พ.ศ. 2543 เพื่อตอบสนองความต้องการจากสำนักงานกฎหมายและบริษัทผู้ว่าจ้างนักกฎหมายอื่น ๆ ข้อสอบมีให้เลือก 3 ระดับ ได้แก่ TOLES Foundation, TOLES Higher และ TOLES Advanced การสอบทั้งหมดมุ่งเน้นไปที่การพัฒนาความเข้าใจในกระบวนการทางธุรกิจตลอดจนความถูกต้องและการพัฒนาของคำศัพท์เฉพาะทางกฎหมายพาณิชย์ เป้าหมายที่ระบุไว้ของ TOLES คือการบรรลุมาตรฐานทักษะภาษาอังกฤษของกลุ่มบริษัทกฎหมายที่รู้จักกันในชื่อ Magic Circle และองค์กรธุรกิจอื่น ๆ ข้อสอบไม่ใช่การทดสอบกฎหมายอังกฤษแต่เป็นการทดสอบความรู้ด้านกฎหมายภาษาอังกฤษในบริบทของภาษาอังกฤษและกฎหมายระหว่างประเทศ หัวข้อหลักของการสอบประกอบด้วยสัญญาการค้าที่ร่างเป็นภาษาอังกฤษ รูปแบบของธุรกิจ และคำศัพท์ด้านการเงิน หลักสูตรเตรียมสอบ TOLES มีการดำเนินการสอนทั่วโลก รวมทั้งในสหราชอาณาจักร
== ระดับการทดสอบ TOLES ==
TOLES Foundation เป็นระดับแรก สำหรับนักศึกษาภาษาอังกฤษทางกฎหมายระดับเริ่มต้น/พื้นฐาน ข้อสอบเป็นการทดสอบทักษะการอ่านและการเขียน ใช้เวลาสอบ 90 นาที
TOLES Higher เป็นระดับที่สอง สำหรับนักศึกษาภาษาอังกฤษทางกฎหมายระดับกลาง ข้อสอบเป็นการทดสอบทักษะการอ่าน การเขียน และการฟัง ใช้เวลาสอบ 120 นาที
TOLES Advanced เป็นระดับสูงสุดในชุดทดสอบ สำหรับนักศึกษาภาษาอังกฤษทางกฎหมายระดับสูง ข้อสอบนี้เป็นการทดสอบทักษะการอ่านและการเขียน ใช้เวลาสอบ 120 นาที
== ผู้สมัครสอบ ==
ข้อสอบ TOLES เหมาะสำหรับนักกฎหมายและนักศึกษากฎหมายระหว่างประเทศที่กำลังหางานทางด้านกฎหมายพาณิชย์ระหว่างประเทศ ซึ่งรวมถึงผู้ที่ต้องการทำงานในสำนักงานกฎหมายระหว่างประเทศขนาดใหญ่ แผนกกฎหมายของบริษัทระหว่างประเทศ และหน่วยงานท้องถิ่นของรัฐ ผู้สมัครสอบระหว่างปี ค.ศ. 2000 ถึง 2018 ส่วนใหญ่ทำการสอบที่ศูนย์ของบริติช เคานซิล หรือตามมหาวิทยาลัย เจ้าของภาษา (ภาษาอังกฤษ) ไม่สามารถเข้าทำการสอบได้
== ดูเพิ่ม ==
== อ้างอิง ==
การทดสอบทักษะภาษาอังกฤษ
รายชื่อผู้ชนะชาร์ตมิวสิกแบงก์ (ค.ศ. 2022)

ชาร์ตมิวสิกแบงก์ เป็นรายการชาร์ตเพลงทางโทรทัศน์ของเคบีเอส ในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2022 มี 41 ซิงเกิลที่ได้อันดับที่หนึ่งในชาร์ต และ 31 ศิลปินได้รับถ้วยรางวัลอันดับหนึ่ง "Hot" โดยเซเวนทีน มีคะแนนสูงสุดที่ 13,816 คะแนน ในการออกอากาศเมื่อวันที่ 3 มิถุนายน "After Like" โดยไอฟ์ ได้รับถ้วยรางวัล 4 รางวัล ทำให้เป็นเพลงที่ได้รับรางวัลมากที่สุดแห่งปี ไอฟ์มีสามซิงเกิลที่ติดอันดับหนึ่งในชาร์ตปี 2022 ซึ่งประสบความสำเร็จด้วยเพลง "Eleven", "Love Dive" และ "After Like" ทั้งสามเพลงชนะทั้งหมดเก้าสัปดาห์ ทำให้ไอฟ์เป็นศิลปินที่ชนะมากที่สุดแห่งปี
== ประวัติชาร์ต ==

== หมายเหตุ ==
== อ้างอิง ==
ดนตรีเกาหลีใต้ในปี พ.ศ. 2565
เกาหลีใต้ มิวสิกแบงก์
รายชื่อเพลงอันดับที่ 1 ของเกาหลีใต้
มณฑลทหารตะวันออก

มณฑลทหารตะวันออก (Eastern Military District; รัสเซีย: Восточный военный округ) เป็นมณฑลทหารของประเทศรัสเซีย
มันเป็นหนึ่งในห้ามณฑลทหารของกองทัพรัสเซีย โดยมีเขตอำนาจอยู่ภายในเขตสหพันธ์ตะวันออกไกลของประเทศรัสเซีย มณฑลทหารตะวันออกถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาของประธานาธิบดีหมายเลข 1144 ลงนามเมื่อวันที่ 20 กันยายน ค.ศ. 2010 เพื่อแทนที่เขตทหารตะวันออกไกลด้วยการเพิ่ม ทรานส์ไบคาล ส่วนหนึ่งของมณฑลทหารไซบีเรีย เขตนี้เริ่มดำเนินการเมื่อวันที่ 21 ตุลาคม ค.ศ. 2010 ภายใต้การบังคับบัญชาของพลเรือเอกคอนสแตนติน ซิเดนโก
มณฑลทหารตะวันออกเป็นเขตทหารที่ใหญ่เป็นอันดับสองในประเทศรัสเซีย ด้วยขนาดทางภูมิศาสตร์ที่ 7,000,000 ตารางกิโลเมตร (2,700,000 ตารางไมล์) เขตนี้ประกอบด้วย 12 หน่วยองค์ประกอบของประเทศรัสเซีย ได้แก่ แคว้นอามูร์, สาธารณรัฐบูเรียเตีย, เขตปกครองตนเองชูคอตคา, แคว้นปกครองตนเองยิว, ดินแดนคัมชัตคา, ดินแดนฮาบารอฟสค์, แคว้นมากาดัน, ดินแดนปรีมอร์เย, สาธารณรัฐซาคา, แคว้นซาฮาลิน, ดินแดนซาไบคัลสกี
ผู้บัญชาการกองกำลังป้องกันภัยทางอากาศเป็นผู้อยู่ใต้บังคับบัญชาของกองกำลังทั้งหมดของทหารบกและอาวุธของกองทัพบกที่ปรับใช้ในอาณาเขตของมณฑล ยกเว้นกองกำลังขีปนาวุธยุทธศาสตร์และกองทัพอากาศและอวกาศ นอกจากนี้ ยังอยู่ใต้การปฏิบัติงานบังคับบัญชาของกองกำลังรักษาความปลอดภัยแห่งชาติ กองกำลังรักษาชายแดนของเอฟเอสบี เช่นเดียวกับหน่วยงานของกระทรวงสถานการณ์ฉุกเฉินและกระทรวงและหน่วยงานอื่น ๆ ที่ปฏิบัติงานในมณฑล
มณฑลทหารตะวันออกมีกองบัญชาการในคาบารอฟสค์ และผู้บัญชาการมณฑลคนปัจจุบันคือ พลเอกอาวุโส อเล็กซานเดอร์ ไชโก ซึ่งดำรงตำแหน่งตั้งแต่เดือนพฤศจิกายน พ.ศ. 2564
== อ้างอิง ==
== แหล่งข้อมูลอื่น ==
มณฑลทหารของสหพันธรัฐรัสเซีย
กองทัพรัสเซีย
กองบัญชาการยุทธศาสตร์ร่วมกองเรือเหนือ

กองบัญชาการยุทธศาสตร์ร่วมกองเรือเหนือ (Northern Fleet Joint Strategic Command; Объединённое стратегическое командование «Северный флот») เป็นหนึ่งในห้ามณฑลทหารของกองทัพรัสเซีย มีเขตอำนาจควบคุมในภูมิภาคเหนือของรัสเซียยุโรปและมหาสมุทรอาร์กติกของยุโรปเป็นหลัก
กองบัญชาการยุทธศาสตร์ร่วมกองเรือเหนือเป็นมณฑลทหารที่ใหญ่เป็นอันดับสามตามขนาดทางภูมิศาสตร์ ประกอบด้วยหน่วยองค์ประกอบของประเทศรัสเซีย 4 แห่ง ได้แก่ แคว้นอาร์ฮันเกลสค์, สาธารณรัฐโคมี, แคว้นมูร์มันสค์, เขตปกครองตนเองเนเนตส์ นอกจากนี้ กองบัญชาการยังประกอบด้วยเกาะส่วนใหญ่ของรัสเซียในทะเลอาร์กติก รวมทั้งเกาะที่ตั้งอยู่ในหน่วยองค์ประกอบที่ไม่ได้อยู่ในมณฑล เป้าหมายหลักของกองบัญชาการนี้คือการรวมความรับผิดชอบทางทหารทั้งหมดไว้เหนือดินแดนของรัสเซียในแถบอาร์กติก ตลอดจนการรักษาผลประโยชน์ของรัสเซียและการตรึงอำนาจในภูมิภาคทั้งหมด
มณฑลนี้มีกองบัญชาการในเซเวโรมอร์สค์ และผู้บัญชาการทหารคนปัจจุบันคือ พลเรือเอก อเล็กซานเดอร์ มอยเซเยฟ ซึ่งดำรงตำแหน่งตั้งแต่ 3 พฤษภาคม ค.ศ. 2019
== ดูเพิ่ม ==
กองเรือเหนือ
สงครามอาร์กติก
นโยบายอาร์กติกของรัสเซีย
== อ้างอิง ==
มณฑลทหารของสหพันธรัฐรัสเซีย
กองทัพรัสเซีย
มันผิดรึไงถ้าใจอยากจะพบรักในดันเจี้ยน

มันผิดรึไงถ้าใจอยากจะพบรักในดันเจี้ยน หรือ ผิดไหมเมื่อใจจะมีรัก  หรือที่รู้จักในชื่อย่อภาษาญี่ปุ่นว่า ดันมาจิ  เป็นซีรีส์ไลต์โนเวลญี่ปุ่น เขียนโดยฟูจิโนะ โอโมริ และวาดภาพประกอบโดยซูซูฮิโตะ ยาซูดะ ตีพิมพ์โดยสำนักพิมพ์เอสบีครีเอทีฟเป็นหนังสือในเครือจีเอบุงโกะตั้งแต่เดือนมกราคม พ.ศ. 2556 ปัจจุบันวางจำหน่ายถึงเล่มที่ 19
ไลต์โนเวลมีลิขสิทธิ์ในประเทศไทยโดยสำนักพิมพ์เซนชู
ได้รับการดัดแปลงเป็นมังงะสองชุด และดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ ออกอากาศตั้งแต่เดือนเมษายนถึงมิถุนายน พ.ศ. 2558  โอวีเอจำหน่ายในวันที่ 7 ธันวาคม พ.ศ. 2559 อนิเมะฤดูกาลที่สองและภาพยนตร์อนิเมะออริจินอลดัดแปลงประกาศสร้างในเดือนกุมภาพันธ์ พ.ศ. 2561 ภาพยนตร์ชื่อเรื่องว่า มันผิดรึไงถ้าใจอยากจะพบรักในดันเจี้ยน เดอะมูฟวี่ Arrow of the Orion ฉายในวันที่ 15 กุมภาพันธ์ พ.ศ. 2562 อนิเมะฤดูกาลที่สองออกอากาศตั้งแต่เดือนกรกฎาคมถึงกันยายน พ.ศ. 2562 อนิเมะฤดูกาลที่สามและโอวีเอมีการประกาศสร้างในวันที่ 27 กันยายน พ.ศ. 2562 ฤดูกาลที่สามเดิมมีกำหนดออกอากาศในเดือนกรกฎาคม พ.ศ. 2563 แต่เลื่อนไปเนื่องจากการระบาดทั่วของโควิด-19.  ฤดูกาลที่สามออกอากาศตั้งแต่เดือนตุลาคมถึงธันวาคม พ.ศ. 2563 ฤดูกาลที่สี่ออกอากาศตั้งแต่เดือนกรกฎาคม พ.ศ. 2565 ถึงมีนาคม พ.ศ. 2566
นอกจากนี้ยังมีซีรีส์ไลต์โนเวลภาคแยกชื่อเรื่องว่า มันผิดรึไงถ้าใจอยากจะพบรักในดันเจี้ยน ภาคพิเศษ: ซอร์ด โอราโทเรีย เริ่มในเดือนมกราคม พ.ศ. 2557 และมีไลต์โนเวลภาคแยกอีกเรื่องหนึ่งชื่อเรื่องว่า มันผิดรึไงถ้าใจอยากจะพบรักในดันเจี้ยน: แฟมิเลีย ครอนิเคิล (วาดภาพประกอบโดย Nilitsu) เริ่มในเดือนมีนาคม พ.ศ. 2560 ไลต์โนเวลภาคแยกทั้งสองเรื่องได้รับการดัดแปลงเป็นมังงะ ซีรีส์อนิเมะโทรทัศน์ดัดแปลงของ ซอร์ด โอราโทเรียออกอากาศตั้งแต่เดือนเมษายนถึงมิถุนายน พ.ศ. 2560 ไลต์โนเวลภาคแยกทั้งสองเรื่องมีลิขสิทธิ์ในประเทศไทยโดยสำนักพิมพ์เซนชู
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการของอนิเมะ 
อนิเมะ 
อนิเมะ มันผิดรึไงถ้าใจอยากจะพบรักในดันเจี้ยน ทางเอไอเอสเพลย์
อนิเมะ มันผิดรึไงถ้าใจอยากจะพบรักในดันเจี้ยน ทางปีลีปีลี
* ฤดูกาลที่ 1
* ฤดูกาลที่ 2
* ฤดูกาลที่ 3
* ฤดูกาลที่ 4
อนิเมะ มันผิดรึไงถ้าใจอยากจะพบรักในดันเจี้ยน ทางอ้ายฉีอี้
* ฤดูกาลที่ 4
* ฤดูกาลที่ 4 (พากย์ไทย)
อนิเมะ มันผิดรึไงถ้าใจอยากจะพบรักในดันเจี้ยน ทางดิสนีย์+ ฮอตสตาร์
มังงะที่ตีพิมพ์ในปี พ.ศ. 2556
มังงะที่ตีพิมพ์ในปี พ.ศ. 2557
อนิเมะทีวีซีรีส์ในปี พ.ศ. 2558
อนิเมะที่ออกฉายในปี พ.ศ. 2562
อนิเมะที่ออกฉายในปี พ.ศ. 2563
อนิเมะที่ออกฉายในปี พ.ศ. 2565
ไลต์โนเวล
การ์ตูนญี่ปุ่นแนวเซเน็ง
เกมชุดของสแควร์เอนิกซ์
เซนชู
รักพิมพ์
เจซีสตาฟ
มือชี้ปากย้ำ

มือชี้ปากย้ำ บ้างเรียก นิ้วชี้ปากย้ำ  เป็นขั้นตอนในความปลอดภัยในอาชีพสำหรับการหลีกเลี่ยงข้อผิดพลาดโดยการชี้เป็นที่เครื่องบ่งชี้สำคัญและกล่าวขานถึงสภาพของเครื่องบ่งชี้นั้น มือชี้ปากย้ำเป็นเรื่องที่พบเห็นได้ทั่วไปในระบบรางรถไฟญี่ปุ่น ซึ่งจะเรียกขั้นตอนนี้ว่า "ชินซะคันโก" (指差喚呼, shinsa kanko) และในระบบรางรถไฟจีน การทำสัญญาณและการพูดย้ำเครื่องบ่งชี้เหล่านี้ช่วยให้มีสมาธิได้มากยิ่งขึ้น ระบบนี้ถูกใช้ครั้งแรกโดยพนักงานขับรถไฟและนำมาใช้อย่างแพร่หลายในอุตสาหกรรมญี่ปุ่น มือชี้ปากย้ำไม่ได้เป็นที่นิยมในประเทศอื่น แม้ว่าจะมีการใช้ระบบนี้ในรถไฟใต้ดินนครนิวยอร์กและรถไฟใต้ดินโทรอนโตก็ตาม  แนะนำให้ใช้ระบบมือชี้ปากย้ำ ตามการศึกษา ค.ศ. 1994 ของสถาบันวิจัยวิศวกรรมระบบรางแสดงให้เห็นว่ามือชี้ปากย้ำช่วยลดความผิดพลาดได้เกือบ 85% เมื่อทำงานง่าย ๆ อีกทั้งระบบนี้ยังเป็นส่วนหนึ่งของข้อกำหนดการบริหารรางรถไฟในประเทศจีน
== อ้างอิง ==
== หนังสืออ่านเพิ่ม ==
"田辺肇 "危険予知活動実践マニュアル" 1984, สมาคมอาชีวอนามัยและความปลอดภัยญี่ปุ่น
"今村一郎 "機関車と共に" 1962、ヘッドライト社, หน้า 78
"神戸鉄道管理局 "機関車乗務員教範" 1913年, หน้า 259–262
"Railway Management Regulations(铁路技术管理规程)" 1992, China Railways
อาชีวอนามัยและความปลอดภัย
ความใส่ใจ
ชมรมอนิเมะฉัน ใครอย่าแตะ!

ชมรมอนิเมะฉัน ใครอย่าแตะ! หรือ อย่าขวาง! เราจะสร้างอนิเมะ หรือ ไอเดียคือจินตนาการ ผลงานคือโลกจริง ( เป็นซีรีส์มังงะญี่ปุ่น แต่งเรื่องและวาดภาพโดยซูมิโตะ โอวาตะ ตีพิมพ์ในนิตยสารบิ๊กคอมิกสปิริตส์รายเดือน นิตนสารมังงะแนวเซเน็งของสำนักพิมพ์โชงากูกังตั้งแต่ พ.ศ. 2559 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 เมื่อเดือนกรกฎาคม พ.ศ. 2565
ซีรีส์อนิเมะโทรทัศน์ดัดแปลงสร้างโดยสตูดิโอไซแอนช์ซารุ ออกอากาศตั้งแต่เดือนมกราคมถึงมีนาคม พ.ศ. 2563 ซีรีส์ไลฟ์แอ็กชันโทรทัศน์ออกอากาศตั้งแต่เดือนเมษายนถึงพฤษภาคม พ.ศ. 2563 ภาพยนตร์ไลฟ์แอ็กชันฉายในเดือนกันยายน พ.ศ. 2563
== ตัวละคร ==
=== ชมรมวิจัยวิดีทัศน์ ===
รับบทแสดงโดย: อาซูกะ ไซโต
=== ชมรมเสียง ===
รับบทแสดงโดย: Hiyori Sakurada
=== สภานักเรียน ===
รับบทแสดงโดย: Sakurako Konishi
ประธานสภานักเรียน
รับบทแสดงโดย: Ema Grace
รับบทแสดงโดย: Riko Fukumoto
รับบทแสดงโดย: Ryō Matsuzaki
=== ชมรมหุ่นยนต์ ===
รับบทแสดงโดย: Mizuki Itagaki
รับบทแสดงโดย: Eiji Akaso
== หมายเหตุ ==
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2559
อนิเมะที่ออกฉายในปี พ.ศ. 2563
ภาพยนตร์ญี่ปุ่น
การ์ตูนญี่ปุ่นแนวสุขนาฏกรรม
การ์ตูนญี่ปุ่นแนวเสี้ยวชีวิต
การ์ตูนญี่ปุ่นแนวเซเน็ง
มังงะของสำนักพิมพ์โชงากูกัง
เนชั่น เอ็ดดูเทนเมนต์
เวราอาฆาต

เวราอาฆาต เป็นละครโทรทัศน์ไทยแนวพีเรียด-ดรามา บทประพันธ์โดย เพ็ญศิริ บทโทรทัศน์โดย อาณาจินต์ ผลิตโดย บริษัท เกียรติระพี จำกัด นำแสดงโดย เคลลี่ ธนะพัฒน์ , อัชชา นามปาน , ลักษณ์นารา เปี้ยทา , แคทรียา อิงลิช กำกับการแสดงโดย ปกาสิต กิ่งศักดิ์ ออกอากาศวันจันทร์ - วันพฤหัสบดี เวลา 19.00 - 20.45 น. ต่อจากละคร เรือนร่มงิ้ว
== นักแสดง ==
== เรตติ้ง ==
การตอบรับของละครเรื่องนี้ทั้งหมด 28 ตอนที่ได้ออกอากาศไป (เมื่อวันที่ 16 มิถุนายน พ.ศ. 2564 - วันที่ 3 สิงหาคม พ.ศ. 2564) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่
เรตติ้งที่มีอันดับสูงที่สุดในละครแต่ละตอนจะแสดงด้วย
เรตติ้งอันดับต่ำที่สุดในละครแต่ละตอนจะแสดงด้วย
เรตติ้งเฉลี่ยของละครจะแสดงด้วย
== อ้างอิง ==
ช่อง 8
ละครโทรทัศน์ไทย
รายการโทรทัศน์ช่อง 8
ละครที่ออกฉายในปี พ.ศ. 2564
รายการโทรทัศน์ที่เริ่มออกอากาศตั้งแต่ พ.ศ. 2564
ละครโทรทัศน์ไทยที่ออกอากาศตั้งแต่ พ.ศ. 2564
จิบิเวิร์ส

จิบิเวิร์ส (Chibiverse) เป็นการ์ตูนทีวีแอนิเมชันของสหรัฐ สร้างโดย จีโน กัซซาร์โด ผลิตโดยดิสนีย์ เทเลวิชัน แอนิเมชัน ฉายทางดิสนีย์แชนแนลครั้งแรกเมื่อวันที่ 30 กรกฎาคม 2565
== พล็อต ==
== ตัวละครที่มีบทพูด ==
แอมฟิเบีย:
* แอนน์ บุญช่วย (Anne Boonchuy)
* สปริ๊ก แพลนเทอร์ (Sprig Plantar)
* ฮ็อปป็อป แพลนเทอร์ (Hop Pop Plantar)
* พอลลี่ แพลนเทอร์ (Polly Plantar)
* มาร์ซี่ วู (Marcy Wu)
* ราชาแอนเดรียส (King Andrias)
บิ๊กซิตี้กรีนส์:
* คริกเก็ต กรีน (Cricket Green)
* ทิลลี่ กรีน (Tilly Green)
* เรมี่ เรมิงตัน (Remy Remington)
เดสเซนแดนท์ส:
* เจ้าหญิงออเดรย์ (Princess Audrey)
ดั๊กเทลส์:
* ลอนช์แพด แม็คแควกซ์ (Launchpad McQuack)
* ฟลินท์ฮาร์ท โกลมโกลด์ (Flintheart Glomgold)
แฮมสเตอร์กับเกรเทล:
* เควิน แกรนต์-โกเมซ (Kevin Grant-Gomez)
* แฮมสเตอร์ (Hamster)
คิฟฟ์:
* คิฟฟ์ แชตเตอร์ลีย์ (Kiff Chatterly)
เดอะ โกสต์ แอนด์ มอลลี่ แมคกี:
* มอลลี่ แมคกี (Molly McGee)
* สแกรทช์ (Scratch)
ดิอาวล์เฮาส์:
* ลูซ โนเซด้า (Luz Noceda)
ฟีเนียสกับเฟิร์บ:
* ฟีเนียส ฟลินน์ (Phineas Flynn)
* ดร.ไฮนซ์ ดูเฟนชเมิร์ซ (Dr. Heinz Doofenshmirtz)
ครอบครัวภาคภูมิใจ และ  ดังและภาคภูมิใจ:
* เพนนี พราวด์ (Penny Proud)
* ชูก้ามาม่า (Suga Mama)
แวนเดอร์ โอเวอร์ ยอนเดอร์:
* ลอร์ดเฮเทอร์ (Lord Hater)
แฟรนไชส์อื่น ๆ ที่มีตัวละครเป็นตัวแทนแม้ว่าจะไม่มีบทพูดก็ตามรวมถึง: Gargoyles, แกร์วิตี้ฟอล, คิม พอสสิเบิล, Halloweentown, High School Musical, เจ้าหญิงซ่ากับปีศาจเจ้าปัญหา, และ Zombies
== อ้างอิง ==
== แหล่งข้อมูลอื่น ==
การ์ตูนอเมริกัน
แอนิเมชันข้ามฝั่ง
รายการโทรทัศน์ภาษาอังกฤษ
รายการโทรทัศน์ช่องดิสนีย์แชนแนล
รายการโทรทัศน์อเมริกันที่เริ่มออกอากาศตั้งแต่ พ.ศ. 2565
ทัพเรือเหนือ

ทัพเรือเหนือ (Northern Fleet; (Северный флот, Severnyy flot) เป็นกองเรือของกองทัพเรือรัสเซียในแถบอาร์กติก
ตามที่กระทรวงกลาโหมรัสเซียระบุว่า "ทัพเรือเหนือมีประวัติย้อนหลังไปถึงกองเรือที่สร้างขึ้นในปี ค.ศ. 1733 เพื่อปกป้องดินแดนของจักรวรรดิรัสเซีย เส้นทางการค้าทางทะเล และการประมงในทะเลขาวใกล้ชายฝั่งคาบสมุทรโคลา คำสั่งของผู้บัญชาการทหารสูงสุดแห่งกองทัพเรือรัสเซียเมื่อวันที่ 25 พฤษภาคม ค.ศ. 2014 กำหนดให้ปี ค.ศ. 1733 เป็นปีแห่งการก่อตั้งทัพเรือเหนือ และวันที่ 1 มิถุนายนเป็นวันหยุดประจำปี"
ในยุคใหม่ ทัพเรือมหาสมุทรอาร์กติกของอดีตกองทัพเรือจักรวรรดิได้พัฒนามาเป็นกองเรือเต็มของกองทัพเรือโซเวียตในปี ค.ศ. 1933 ในฐานะทัพเรือเหนือ หลังจากได้รับรางวัล เครื่องอิสริยาภรณ์ธงแดง ในปี ค.ศ. 1965 ก็เป็นที่รู้จักอย่างเป็นทางการในชื่อ ทัพเรือเหนือธงแดง ระหว่างยุคโซเวียต ทัพเรือเหนือมีเรือดำน้ำมากกว่า 200 ลำ ตั้งแต่ชั้นขีปนาวุธดีเซล-ไฟฟ้า ไปจนถึงขีปนาวุธนิวเคลียร์แบบใช้พลังงานนิวเคลียร์
เมื่อวันที่ 1 ธันวาคม พ.ศ. 2557 กองเรือได้กลายเป็นองค์ประกอบหลักของกองบัญชาการยุทธศาสตร์ร่วมทัพเรือเหนือที่จัดตั้งขึ้นใหม่ ซึ่งรวมถึงกองทัพรัสเซียทั้งหมดที่อยู่ในแคว้นมูร์มันสค์และแคว้นอาร์ฮันเกลสค์ และบนเกาะนอกชายฝั่งของรัสเซียตามแนวชายฝั่งอาร์กติก มีสถานะเท่าเทียมกันกับมณฑลทหารของรัสเซีย ทัพเรือเหนือได้รับมอบหมายให้รับผิดชอบการปฏิบัติการและการป้องกันภัยในทะเลอาร์กติกตามแนวชายฝั่งทางเหนือของรัสเซีย รวมถึงทะเลแบเร็นตส์และทะเลคารา รวมถึงเส้นทางการเดินเรือทางตะวันตกเฉียงเหนือของรัสเซีย รวมถึงทะเลนอร์เวย์และมหาสมุทรแอตแลนติก
กองบัญชาการและฐานทัพหลักของทัพเรือเหนือตั้งอยู่ที่ เซเวอโรมอร์สค์, แคว้นมูร์มันสค์ โดยมีฐานทัพรองอยู่ที่อื่นในบริเวณอ่าวโคลาที่ใหญ่กว่า ผู้บัญชาการคนปัจจุบันคือ พลเรือเอก อเล็กซานเดอร์ มอยเซเยฟ ซึ่งดำรงตำแหน่งตั้งแต่เดือนพฤษภาคม ค.ศ. 2019 ในเดือนมิถุนายน ค.ศ. 2020 ประธานาธิบดีรัสเซีย วลาดีมีร์ ปูติน ลงนามในคำสั่งบริหารที่ทำให้ทัพเรือเหนือเป็นหน่วยงานบริหารทหารอิสระโดยมีผลตั้งแต่วันที่ 1 มกราคม ค.ศ. 2021
== อ้างอิง ==
แสดงที่มา: 
== แหล่งข้อมูลอื่น ==
Official site at mil.ru 
Bellona Foundation site about the Russian Northern Fleet
"Прощание Славянки" – Оркестр штаба Северного Флота (2014)
Оркестр Штаба Северного Флота и Виктор Седнев – Бузуки
Оркестр Северного Флота – Норильск 29.08.19
 
กองเรือรัสเซีย
กองเรือนาวี
ทะเลแบเร็นตส์
ทัพเรือแปซิฟิก (รัสเซีย)

ทัพเรือแปซิฟิก (Pacific Fleet; (Тихоокеанский флот, translit: Tikhookeanskiy flot) เป็นกองเรือของกองทัพเรือรัสเซียในมหาสมุทรแปซิฟิก
กองเรือนี้ก่อตั้งขึ้นในปี 1731 โดยเป็นส่วนหนึ่งของกองทัพเรือจักรวรรดิรัสเซีย เป็นที่รู้จักในชื่อกองเรือทหารโอค็อตสค์ (ค.ศ. 1731–1856) และกองเรือทหารไซบีเรีย (ค.ศ. 1856– 1918) ซึ่งจัดตั้งขึ้นเพื่อปกป้องผลประโยชน์ของรัสเซียในภูมิภาครัสเซียตะวันออกไกลตามแนวชายฝั่งแปซิฟิก ในปี 1918 กองทัพเรือได้รับมรดกจากสหพันธ์สาธารณรัฐสังคมนิยมโซเวียตรัสเซีย จากนั้นสหภาพโซเวียตในปี 1922 โดยเป็นส่วนหนึ่งของกองทัพเรือโซเวียต โดยได้รับการปฏิรูปหลายครั้งก่อนที่จะถูกยกเลิกในปี ค.ศ. 1926 ต่อมาในปี 1932 ได้ก่อตั้งใหม่เป็นทัพเรือแปซิฟิก และเป็นที่รู้จักในชื่อ ทัพเรือแปซิฟิกธงแดง (Краснознамённый Тихоокеанский флот) หลังสงครามโลกครั้งที่สองเนื่องจากได้รับเครื่องอิสริยาภรณ์ธงแดง ในยุคโซเวียต กองเรือยังรับผิดชอบการปฏิบัติการของกองทัพเรือโซเวียตในมหาสมุทรอินเดียและทะเลอาหรับ หลังจากการล่มสลายของสหภาพโซเวียตในปี 1991 ทัพเรือแปซิฟิกธงแดงได้รับการสืบทอดมาสู่สหพันธรัฐรัสเซียซึ่งเป็นส่วนหนึ่งของกองทัพเรือรัสเซียและชื่อปัจจุบันก็ถูกนำมาใช้
กองบัญชาการทัพเรือแปซิฟิกตั้งอยู่ที่ โฟกิโน ซึ่งเดิมคือ วลาดีวอสตอค พร้อมสิ่งอำนวยความสะดวกมากมายภายในอ่าวปีเตอร์มหาราชในดินแดนปรีมอร์เย และ ปิตราปัฟลัฟสค์-คัมชัตสกี และ วิลูชินสค์ในอ่าวอวาชาบนคาบสมุทรคัมชัตคาในดินแดนคัมชัตคา หลังจากการประชุมสุดยอดเอเปครัสเซีย 2012 มีการประกาศว่าฐานทัพเรือหลักของทัพเรือแปซิฟิกในรัสเซียตะวันออกไกลจะถูกย้ายไปยังเมืองโฟกิโน ดินแดนปรีมอร์เย
== อ้างอิง ==
== แหล่งข้อมูลอื่น ==
 
กองเรือรัสเซีย
กองเรือนาวี
มหาสมุทรแปซิฟิก
ทัพเรือแคสเปียน

ทัพเรือแคสเปียน (Caspian Flotilla; (Каспийская флотилия|r=Kaspiyskaya flotiliya) เป็นกองเรือยุทธการของกองทัพเรือรัสเซียในทะเลแคสเปียน
ทัพเรือแคสเปียนก่อตั้งขึ้นในเดือนพฤศจิกายน ค.ศ. 1722 โดยคำสั่งของซาร์ปีเตอร์มหาราช นับเป็นส่วนหนึ่งของกองทัพเรือจักรวรรดิรัสเซีย ทัพเรือแคสเปียนเป็นกองเรือยุทธการสีน้ำตาลที่เก่าแก่ที่สุดในกองทัพเรือรัสเซีย ในปี พ.ศ. 2461 กองทัพเรือได้รับมรดกจากสหพันธ์สาธารณรัฐสังคมนิยมโซเวียตรัสเซีย จากนั้นเป็นสหภาพโซเวียตในปี พ.ศ. 2465 ซึ่งเป็นส่วนหนึ่งของกองทัพเรือโซเวียตและได้รับรางวั เครื่องอิสริยาภรณ์ธงแดง ในปี พ.ศ. 2488 หลังจากการล่มสลายของสหภาพโซเวียตในปี พ.ศ. 2534 ทัพเรือแคสเปียนและเรือส่วนใหญ่ตกเป็นมรดกของสหพันธรัฐรัสเซีย
กองบัญชาการทัพเรือแคสเปียนตั้งอยู่ในอัสตราฮัน แต่เดิมอยู่ในบากู (ปัจจุบันอยู่ในประเทศอาเซอร์ไบจาน) ตั้งแต่ปี พ.ศ. 2410 ถึง พ.ศ. 2534 โดยมีสิ่งอำนวยความสะดวกเพิ่มเติมในมาฮัชคาลา (กองบัญชาการจะย้ายไปที่นั่น) และคาสปิสค์ ผู้บัญชาการคนปัจจุบันคือพลเรือตรี อเล็กซานเดอร์ เปชคอฟ
== อ้างอิง ==
== แหล่งข้อมูลอื่น ==
The Russian Navy in the Caspian Sea: a new chapter via eurasian-research.org
 
กองเรือรัสเซีย
กองเรือนาวี
ทะเลแคสเปียน
กองเรือยุทธการที่ 5

กองเรือที่ 5 (5th Squadron; รัสเซีย: пятая эскадра, translit. pyataya eskadra,  หรือที่รู้จักอย่างเป็นทางการว่า หน่วยปฏิบัติการของกองทัพเรือรัสเซียในทะเลเมดิเตอร์เรเนียน) เป็นกองเรือรบของกองทัพเรือรัสเซียที่รับผิดชอบในการแสดงอำนาจของประเทศรัสเซียในตะวันออกกลางผ่านทะเลเมดิเตอร์เรเนียน
กองเรือถูกจัดตั้งขึ้นครั้งแรกโดยกองทัพเรือโซเวียตในปี ค.ศ. 1963–1964 ระหว่างสงครามเย็นกับสหรัฐ องค์การสนธิสัญญาป้องกันแอตแลนติกเหนือ (NATO) โดยทั่วไปจะเรียกว่า ทัพเรือเมดิเตอร์เรเนียน ของสหภาพโซเวียต (รัสเซีย: Средиземноморский флот) เนื่องจากเป็นศัตรูหลักของทัพเรือที่ 6ของกองทัพเรือสหรัฐ
กองเรือที่ 5 ติดอยู่กับกองทัพเรือรัสเซียหลังจากการล่มสลายของสหภาพโซเวียต กองเรือที่ 5 ถูกปิดใช้งานท่ามกลางการลดขนาดของกองทัพรัสเซียเมื่อวันที่ 31 ธันวาคม ค.ศ. 1992 การรับรู้ถึงภัยคุกคามจากเกราะป้องกันขีปนาวุธของอเมริกาที่วางแผนไว้ในโปแลนด์ในปี ค.ศ. 2009–10 และการแทรกแซงของเนโตในซีเรียในปี ค.ศ. 2014 รัสเซียได้เปิดใช้งานฝูงบินที่ 5 ในปี ค.ศ. 2013 เพื่อสนับสนุนรัฐบาลของประธานาธิบดีบัชชาร อัลอะซัดในซีเรีย
ตั้งแต่ปี ค.ศ. 2013 กระทรวงกลาโหมของรัสเซียระบุอย่างเป็นทางการว่ากองเรือนี้เป็น หน่วยปฏิบัติการของกองทัพเรือรัสเซียในทะเลเมดิเตอร์เรเนียน (Оперативное соединение ВМФ России на Средиземном море)
== อ้างอิง ==
== แหล่งข้อมูลอื่น ==
Michael Holm, 5th Operational Squadron, accessed January 2013
กองเรือรัสเซีย
กองเรือนาวี
ประเทศอินเดียในเอเชียนเกมส์ 2022

ประเทศอินเดียในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
==เหรียญรางวัลแบ่งตามชนิดกีฬา==
== มวยสากล ==
นักมวยหญิงที่ได้เหรียญรางวัลในเอเชียนเกมส์ 2022
หญิง
{|class=wikitable style="text-align:center; font-size:90%"
|-
!rowspan=2|นักกีฬา
!rowspan=2|รายการ
!รอบ 32 คน
!รอบ 16 คน
!รอบก่อนรองชนะเลิศ
!รอบรองชนะเลิศ
!ชิงชนะเลิศ
!rowspan=2|อันดับ
|-
!คู่แข่งผลลัพธ์
!คู่แข่งผลลัพธ์
!คู่แข่งผลลัพธ์
!คู่แข่งผลลัพธ์
!คู่แข่งผลลัพธ์
|-
|ณิฆัท ซารีน
|51 กิโลกรัม
|W 5–0
|W 5–0
|W 
|L 2–3
|rowspan=3|Did not advance
|
|-
|style="text-align:left"|Preeti Pawar
|54 กิโลกรัม
|
|W 
|W 4–1
|L 0–5
|
|-
|Parveen Hooda
|57 กิโลกรัม
|
|W 5–0
|W 5–0
| L 0–5
|
|-
|Lovlina Borgohain
|75 กิโลกรัม
|
|
|W 5–0
|W 5–0
|L 0–5
|
|}
== ดูเพิ่ม ==
ประเทศอินเดียในเอเชียนเกมส์ 2018
ประเทศอินเดียในกีฬาคอมมอนเวลท์ 2022
== อ้างอิง ==
อินเดีย
2022
ประเทศอินโดนีเซียในเอเชียนเกมส์ 2022

ประเทศอินโดนีเซียในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
== ดูเพิ่ม ==
ประเทศอินโดนีเซียในเอเชียนเกมส์ 2018
== อ้างอิง ==
ประเทศในเอเชียนเกมส์ 2022
2022
ประเทศมาเลเซียในเอเชียนเกมส์ 2022

ประเทศมาเลเซียในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
== ฮอกกี้ ==
สรุป
{|class=wikitable style=font-size:90%;text-align:center
|-
!rowspan=2|ทีม
!rowspan=2|รายการ
!colspan=4|รอบแบ่งกลุ่ม
!รอบก่อนรองชนะเลิศ
!รอบรองชนะเลิศ
!colspan=2|รอบชิงชนะเลิศ / 
|-สไตล์=ขนาดตัวอักษร:95%
!คู่แข่งคะแนน
!คู่แข่งคะแนน
!คู่แข่งคะแนน
!อันดับ
!คู่แข่งคะแนน
!คู่แข่งคะแนน
!คู่แข่งคะแนน
!อันดับ
|-
|align=left|มาเลเซียทีมชาย
|align=left|ทีมชาย
|
|
|
|
|
|
|
|
|}
== ดูเพิ่ม ==
ประเทศมาเลเซียในเอเชียนเกมส์ 2018
== อ้างอิง ==
ประเทศในเอเชียนเกมส์ 2022
2022
ประเทศเนปาลในเอเชียนเกมส์ 2022

ประเทศเนปาลในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
== นักกีฬา ==
== ดูเพิ่ม ==
ประเทศเนปาลในเอเชียนเกมส์ 2018
== อ้างอิง ==
ประเทศในเอเชียนเกมส์ 2022
2022
รายชื่อผู้ชนะชาร์ตโชว์แชมเปียน (ค.ศ. 2022)

ชาร์ตโชว์แชมเปียน เป็นรายการชาร์ตเพลงทางโทรทัศน์ของเอ็มบีซีเอ็มในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
รายการโชว์แชมเปียนเริ่มเปิดเผยคะแนนเหมือนรายการเพลงอื่น ๆ ตั้งแต่วันที่ 14 กรกฎาคม 2021
ในปี 2022 มี 29 ซิงเกิลที่ได้อันดับที่หนึ่งในชาร์ต และ 23 ศิลปินได้รับถ้วยรางวัลอันดับหนึ่ง "Beatbox" โดยเอ็นซีทีดรีม มีคะแนนสูงสุดที่ 9,810 คะแนน ในการออกอากาศเมื่อวันที่ 8 มิถุนายน "Shut Down" โดยแบล็กพิงก์ เป็นเพลงเดียวที่ได้รับ Triple Crown
== ประวัติชาร์ต ==
== อ้างอิง ==
ดนตรีเกาหลีใต้ในปี พ.ศ. 2565
เกาหลีใต้ โชว์แชมเปียน
รายชื่อเพลงอันดับที่ 1 ของเกาหลีใต้
ตำบลเมฮ์แรวอน

เมฮ์แรวอน (مهروان) เป็นตำบลในอำเภอกลาง เทศมณฑลเนคอ จังหวัดมอแซนแดรอน ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 10,884 คนใน 2,681 ครัวเรือน
== อ้างอิง ==
เมฮ์แรวอน